મીત્તલ પટેલે તેમને કહ્યું કે, દારૂ ગાંજો બંધ કરાવવા માટે તમારે જાતે જ લડવુ પડશે, બાવરી સમુદાયની મહિલાઓ પોતે લડાઈ માટે તૈયાર હતી, આખરે નક્કી થયું કે તા 20મી મેના રોજ રામદેવનગરમાં પ્રવેશવાના રસ્તા ઉપર બાવરી સમુદાયની મહિલાઓ સાંજના 5 થી 7 દેખાવ કરી પોલીસ અને સમાજનું આ મુદ્દે ધ્યાન દોરશે, આ  દેખાવ માટે મીત્તલ પટેલ દ્વારા અમદાવાદ પોલીસ કમિશનર અને સેટેલાઈટ પોલીસને તા 17મી મેના રોજ મંજુરી માંગતી અરજી કરવામાં આવી હતી, પરંતુ તા 19મીના રોજ સેટેલાઈટ પોલીસે મંજુરી આપવાનો ઈન્કાર કર્યો હતો, આથી મીત્તલ પટેલ અને મહિલાઓ પોલીસ સ્ટેશન પહોંચી અને મહિલા પોલીસ ઈન્સપેકટર પાસે મંજુરી કેમ આપતા નથી, તેવી પૃચ્છા કરી ત્યારે જવાબ મળ્યો કે, આ દેખાવ સીધો તમે પોલીસ સામે દેખાવ કરી રહ્યા છો અને તમે દેખાવ કરો તો અમારી આબરૂ જાય માટે મંજુરી આપીશું નહીં.